Tobu

Toms Burkovskis plašāk pazīstams kā Tobu (dzimis 1992. gada 10. septembrī), ir mūzikas producents no Latvijas. 2022. gada decembrī viņš YouTube kanālā sasniedza vairāk nekā 1 miljons abonentu un ir izdevis vairāk nekā 70 dziesmas. Slavenākais darbs viņa paša kanālā ir "Higher", kas atskaņots vairāk nekā 20 miljonus reižu. Tomam ir vairāk nekā 300 000 sekotāju vietnē SoundCloud, kā arī, viņš ir sadarbojies ar holandiešu mūzikas producentu Itro un zviedru mūzikas producentu Steerner.

 Agrīnā dzīve 
Toma tēvs ir žurnālists, sabiedrisko attiecību speciālists un politiķis Haralds Burkovskis.

Tobu sāka muzicēt 11 gadu vecumā, iespaidojoties no Dānijas deju grupām. Viņam vienmēr ir patikusi melodiska mūzika. Toms sāka producēt mūziku, izmantojot mūzikas producēšanas programmatūru eJay, ar kuru viņš iepazina mūziku plašākā nozīmē, un 17 gadu vecumā iegādājās licenci populārajai mūzikas producēšanas programmatūrai FL Studio, ko izmanto mūzikas producenti no visas pasaules.

Par spīti tam, ka Tomam nebija padziļinātu zināšanu mūzikas jomā un viņš nebija mācījies mūzikas skolā, viņš skatījās pamācības vietnē YouTube un stundām ilgi spēlēja klavieres. Viņa sarakstītos darbus ir iedvesmojuši tādi mūzikas producenti kā Deadmau5 ar skaņdarbu "Strobe" un Avicii ar dziesmu "Levels".

 Biogrāfija 
Toms izveidoja savu YouTube kanālu 2011. gada 1. decembrī. Savā mūzikas karjerā viņš galvenokārt ir koncentrējies uz House žanru (īpaši progressive house un electro house). Pirmais videoklips, kas tika augšupielādēts viņa kanālā, bija viņa dziesma "Storm It's Coming!", kas bija viņa pirmais pakāpiens uz pasaules slavu. Visā mūzikas karjerā kopumā viņš ir izdevis vairākas dziesmas no kurām ievērojamākā ir dziesma "Obstacles" ar mūzikas producentu Etori un "Magic" ar holandiešu mūzikas producentu Itro, kuras abas saņēmušas vairāk nekā vienu miljonu skatījumu.

Pēc dziesmas "Magic" izdošanas kopā ar Itro viņš britu ierakstu kompānijā (agrāk: reklāmas kanāls) NoCopyrightSounds (saīsināti: NCS) noreklamēja dziesmu "Floating". Dziesma tika noņemta pēc tam, kad NoCopyrightSounds pārtapa par ierakstu kompāniju. 2014. gada 26. janvārī NCS oficiāli izdeva Tobu dziesmu "Seven", kas bija pats pirmais augošais hits NCS ierakstu kompānijā un līdz 2023. gada martam tas pakalpojumā YouTube bija skatīts vairāk nekā 20 miljonus reižu.

2014. gada 30. martā viņš kanālā NCS izdeva dziesmu "Hope", kas ir atskaņota vairāk nekā 150 miljonus reižu. Sākotnēji Tobu cerēja, ka skaņdarbs "Hope" sasniegs 1 miljonu skatījumu gada laikā pēc tās izlaišanas, taču dažu gadu laikā tā uzkrāja simtiem miljonu skatījumu, kļūstot par NCS 9. populārāko hitu aiz dziesmas "Mortals", ko izdevis mūzikas producents Warriyo un iedziedājusi vokāliste Laura Brehm.

Viņa debijas albums Sugar tika izdots 2016. gada 21. februārī. Tajā ir vairāk nekā 10 dziesmas, kas pakalpojumā SoundCloud ir atskaņotas kopumā vairāk nekā 1 miljonu reižu. 2016. gadā viņš izdeva dziesmu “Alive”, kas ir kopdziesma ar mūzikas producentu Steerner, vietnē Armada Music.

2019. gada 24. martā viņš izdeva savu pirmo trap žanra dziesmu “Turn It Up” ierakstu kompānijā NoCopyrightSounds. Tobu komentēja šīs dziesmas izdošanu: "Ir jautri ik pa laikam darīt kaut ko savādāku, un esmu priecīgs, ka tik daudzi cilvēki novērtē veidu, kā es ik pa laikam eksperimentēju."

2023. gada 7. martā Tobu lauza līgumu ar ierakstu kompāniju NoCopyrightSounds. Dziesmas, kas bija izdotas periodā no 2013. līdz 2015. gadam tika pilnībā noņemtas no NCS kataloga, kā arī, no NCS albumiem un citām tīmekļa vietnēm, bet dziesmas, kuras Tobu bija izdevis ierakstu kompānijā laika periodā no 2016. gada līdz 2023. gadam tika paturētas NCS kanālā. Kaut arī, jaunas dziesmas Tobu ierakstu kompānijā vairs neizdeva pēc līguma laušanas, viņš turpināja tās publicēt savā personīgajā YouTube kanālā.

2024. gada 9. augustā Tobu atjaunoja līgumu ar NoCopyrightSounds ierakstu kompāniju izdodot dziesmu "Faster" NCS 13. dzimšanas dienā.

Par savu mūzikas stilu viņš saka: "Ja tu saki, ka visas manas dziesmas skan vienādi, es tev daļēji varu piekrist. Tici vai nē, visas manas dziesmas patiesībā ir radītas no nulles. Bet beigu beigās tās izklausās līdzīgi citām dziesmām. Es veidoju melodisku house mūziku, tāpēc bīti un stils ir vienādi, bet melodijas atšķiras. Man šķiet, ka vidēji 99,1% cilvēku patīk manas dziesmas, kas mani ļoti iepriecina. Ja es sāktu mainīt savu mūzikas stilu, mani fani vienkārši aizietu." tā saka pats Tobu.

 Diskogrāfija 

 Albumi 
VirsrakstsInformācija par albumuSugar Izdošanas datums：2016. gada 21. februārisPerpetuo Izdošanas datums：2020. gada 27. decembris

 Singli 
NosaukumsGadsStorm! It's Coming!2012Morning EnergyClean GetawayWavesMovementJust Another Random TitleCounting The Last DaysLimitlessTimesOne Miracle at a Time2013EnigmaSymmetryCatch ItHeatClimbViciousSunriseDeja VuLightnessEchoesAltitudeObstaclesCaelumHigherFloatingCrimeFlightNatural HighMagicSeven2014ColorsHopeSunburstLifeInfectiousMesmerizeHolidayCloud 9Dusk (Radio Edit)You & ISapphireRunning AwaySweet Story2015Summer BreezeCandylandMy Own ParadiseGood TimesSound of GoodbyeHappy EndingLegacyPuzzleReflectionDreamsFantasySuch FunSprinklesSomething Right2016CacaoMiracleDesert VoicesRootsAuroraAliveNostalgiaCoolRollercoaster2017AmplifiedFind myselfMelomaniaMotionCalling2018Need UCruelReturn To the WildWait for Love2019Turn It UpKeep on LivingBlessingJoyCan't WaitCandyland Pt. IILet's Go2020Louder NowU&IFind MyselfWith Your LoveMonologuePart of HistorySunshine RoadWho Needs a Broken HeartFeels2021PinballWon't Let You DownHighway Right Into My SoulDestinyLa BelleLostVibin' (Everyday)Coming For You2022FreedomIf I DisapearThe OneMemory LaneSpanish BoyElectro FunBack To YouCooler Than Me2023Better DaysThunderEuphoriaDawnEscape2024HeavenFasterAddicted To You

 Citas dziesmas 

 Maja Francis — Come Companion (Tobu Remix) (2016)
 Culture Code — Make Me Move (Tobu Remix) (2017)
 Alan Walker — Tired (Tobu Remix) (2017)
 Alan Walker, K-391, Tungevaag, Mangoo — Play (Tobu Remix) (2019)
 CHROMANCE — Wrap Me In Plastic (Tobu Remix) (2020)

 Piezīmes un atsauces 

Kategorija:1992. gadā dzimušie
Kategorija:Elektroniskās mūzikas producenti